खबर छपने के दूसरे ही दिन हिंदुस्‍तान में हड़कम्‍प मच गया. पूछा-ताछी शुरू हुई. गनीमत यह रही कि जिस दिन यह खबर प्रकाशित हुई उस दिन संपादक अनिल भास्‍कर दिल्‍ली में थे, लिहाजा उनके उपर किसी तरह का आरोप नहीं लगा. मामले में नवीन जोशी के निर्देश पर संपादक ने अनिल मिश्रा, रतन सिंह, आलोक राय एवं अनूप कर्णवाल को फोर्स लीव पर भेज दिया तथा जांच शुरू करा दी. सभी लोगों से घंटों इंट्रोगेट किया गया. सूत्र बताते हैं कि संपादक अनिल भास्‍कर ने अपनी रिपोर्ट नवीन जोशी को भेज दी है. इसमें अनिल मिश्रा को बचाने की कोशिश किए जाने की बात कही जा रही है, जबकि सबसे ज्‍यादा जिम्‍मेदारी उन्‍हीं की बनती है. इधर, एक सवाल यह भी खड़ा हो गया है कि इस मामले में एमएम रहमान एंड कंपनी से कोई पूछताछ नहीं की गई है. किसी तरह की पूछताछ न करना एक सवाल तो खड़ा करता ही है. बताया जा रहा है कि अनिल मिश्रा के अलावा रतन सिंह, आलोक एवं अनूप को बलि का बकरा बनाया जाएगा.